Ο **Μοχάμεντ Χουσεΐν Ρόμπλε** (*Mohamed Hussein Roble*, σομαλικά: *Maxamed Xuseen Rooble*, γεννημένος τον Οκτώβριο του 1963) είναι Σομαλός πολιτικός, ο οποίος χρημάτισε πρωθυπουργός της Σομαλίας από τις 23 Σεπτεμβρίου 2020 έως τις 26 Ιουνίου 2022.

Ιστορικό
--------

Γεννήθηκε στο Χόμπιο. Έλαβε πτυχίο πολιτικού μηχανικού από το Εθνικό Πανεπιστήμιο της Σομαλίας και αργότερα παρακολούθησε το Βασιλικό Τεχνολογικό Ινστιτούτο KTH στη Στοκχόλμη της Σουηδίας όπου ολοκλήρωσε μεταπτυχιακό στην περιβαλλοντική μηχανική και την αειφόρο μηχανική.  Πριν το διορισμό του ως πρωθυπουργού υπηρέτησε ως μέλος των Ηνωμένων Εθνών στη Διεθνή Οργάνωση Εργασίας στο Ναϊρόμπι της Κένυας ως μηχανικός του περιβάλλοντος.

Πολιτική σταδιοδρομία
---------------------

### Διορισμός στην πρωθυπουργία

Διορίστηκε στη θέση του πρωθυπουργού από τον Μοχάμεντ Αμπντουλαχί Μοχάμεντ τον Σεπτέμβριο του 2020  Στην πρώτη του ομιλία στο κοινοβούλιο μετά την ανάληψη των καθηκόντων του, δεσμεύτηκε να σχηματίσει ένα υπουργικό συμβούλιο που θα κατευθύνει τη Σομαλία κατά την εκλογική μετάβαση του 2021.  Ο Ρόμπλε διόρισε εκ νέου τον Χαντάρ Μοχάμεντ Γκουλάιντ ως αντιπρόεδρο της κυβέρνησης και διόρισε 26 υπουργούς στο υπουργικό του συμβούλιο, 15 από τους οποίους ήταν και στο προηγούμενο υπουργικό συμβούλιο. Το νέο υπουργικό συμβούλιο περιλαμβάνει 17 υφυπουργούς και 4 γυναίκες. 

### Βομβιστική επίθεση στην Γκαλκάγιο το 2020

Στις 18 Δεκεμβρίου 2020 ο Ρόμπλε επρόκειτο να μιλήσει σε μια συγκέντρωση σε ένα στάδιο στην πόλη Γκαλκάγιο. Λίγα λεπτά πριν την άφιξή του, ένας βομβιστής αυτοκτονίας ανατινάχθηκε έξω από το γήπεδο, σκοτώνοντας επτά πολίτες και τρεις στρατιώτες. Ο Ρόμπλε εξέφρασε τα θερμά του συλλυπητήρια στις οικογένειες και τους φίλους των θυμάτων και έκανε έκκληση για ενότητα μεταξύ του σομαλικού λαού στον αγώνα κατά της τρομοκρατίας για την προώθηση της ειρήνης και της ανάπτυξης στη χώρα. 

### Εκλογές του 2021

Την 1η Μαΐου 2021 ο Ρόμπλε έλαβε την εντολή από την Ομοσπονδιακή Κυβέρνηση της Σομαλίας για την επίβλεψη της εκλογικής διαδικασίας σύμφωνα με τη συμφωνία που επιτεύχθηκε στις 17 Σεπτεμβρίου 2020 από το Εθνικό Συμβουλευτικό Φόρουμ και το Πλαίσιο της Μπαϊντόα της 16ης Φεβρουαρίου 2021, καθώς και ρυθμίσεις ασφαλείας για τις εκλογές. 

### Ελευθερία του Τύπου

Την Παγκόσμια Ημέρα Ελευθερίας του Τύπου, στις 3 Μαΐου 2021, ο Ρόμπλε συνεχάρη τους Σομαλούς δημοσιογράφους, επαινώντας τους για τις θυσίες, την ανθεκτικότητα και τη δέσμευσή τους. Εγγυήθηκε επίσης στους δημοσιογράφους την ασφάλεια και την πρόσβαση στην πληροφόρηση, ιδιαίτερα μέσα από τις επερχόμενες εκλογές, ενθαρρύνοντάς τους να προσεγγίσουν το έργο τους με υπευθυνότητα και επαγγελματισμό. 

### Ένταση με τον πρόεδρο Φαρμάτζο

Τον Σεπτέμβριο του 2021 ο πρόεδρος Φαρμάτζο ανέστειλε τις εκτελεστικές εξουσίες του Ρόμπλε έπειτα από μια διαμάχη σχετικά με την παύση του Φαχάντ Γιασίν, πρώην επικεφαλής της Εθνικής Υπηρεσίας Πληροφοριών και Ασφαλείας (NISA) σχετικά με την έρευνα για τη δολοφονία του Ικράν Ταλίλ Φαράχ. 

Στις 27 Δεκεμβρίου 2021 ο Φαρμάτζο έπαυσε τον Ρόμπλε κατηγορώντας τον για διαφθορά και για κατάχρηση δημόσιας γης. Ο Ρόμπλε περιέγραψε την κίνηση ως απόπειρα πραξικοπήματος από τον πρόεδρο. 

Στις 28 Δεκεμβρίου 2021 ο Ρόμπλε ζήτησε από τον Φαρμάτζο να παραιτηθεί αμέσως και να επικεντρωθεί στην προεκλογική εκστρατεία για τις επερχόμενες εκλογές.

Στις 10 Ιανουαρίου οι Σομαλοί ηγέτες ανακοίνωσαν ότι κατέληξαν σε συμφωνία για την ολοκλήρωση των κοινοβουλευτικών εκλογών έως τις 25 Φεβρουαρίου, ύστερα από επανειλημμένες καθυστερήσεις που απείλησαν τη σταθερότητα της χώρας. Η συμφωνία επετεύχθη έπειτα από πολυήμερες συνομιλίες που διοργάνωσε ο Ρόμπλε με ηγέτες των κρατών με στόχο τον τερματισμό του αδιεξόδου σχετικά με τις κάλπες.

Παραπομπές
----------

1. ↑  Ανακτήθηκε στις 19  Ιουνίου 2022.
2. ↑  Rulers,org
3. ↑  «Somalia's new PM faces big tasks of organising elections, earning trust». *Nation*. 18 Σεπτεμβρίου 2020.
4. ↑  «Mohamed Hussein Roble appointed Somalia's new prime minister». 18 Σεπτεμβρίου 2020. Αρχειοθετήθηκε από το πρωτότυπο στις 14 Μαρτίου 2021. Ανακτήθηκε στις 7 Ιουνίου 2022.
5. ↑  «Somalia Confirms New Prime Minister | Petroleum Africa».
6. ↑  «Somalia's Lawmakers Approve Roble as New Prime Minister» (στα αγγλικά). *Bloomberg.com*. 2020-09-23.. Ανακτήθηκε στις 2021-05-03.
7. ↑  «Somalia Parliament Approves New Prime Minister | Voice of America - English». *www.voanews.com*.
8. ↑  «Somalia's Lawmakers Approve Roble as New Prime Minister» (στα αγγλικά). *Bloomberg.com*. 2020-09-23.. Ανακτήθηκε στις 2021-05-03. "Somalia's Lawmakers Approve Roble as New Prime Minister".
9. ↑  «Somali premier announces new cabinet». *www.aa.com.tr*. Ανακτήθηκε στις 3 Μαΐου 2021.
10. ↑  Somalia, UN condemn terrorist attack in central region
11. ↑  «Somali PM Mohamed Roble accepts new role in elections». *The East African* (στα Αγγλικά). 3 Μαΐου 2021. Ανακτήθηκε στις 3 Μαΐου 2021.
12. ↑  hanad (3 Μαΐου 2021). «Prime Minister Roble on World Press Freedom Day - Jowhar somali news leader» (στα Αγγλικά). Αρχειοθετήθηκε από το πρωτότυπο στις 4 Μαΐου 2021. Ανακτήθηκε στις 3 Μαΐου 2021.
13. ↑  «Somalie: le président « retire les pouvoirs exécutifs » du Premier ministre». *La Libre Afrique* (στα Γαλλικά). 16 Σεπτεμβρίου 2021. Ανακτήθηκε στις 16 Σεπτεμβρίου 2021.
14. ↑  «Somalia's allies fear instability as political crisis deepens». *www.aljazeera.com* (στα Αγγλικά). Ανακτήθηκε στις 5 Ιανουαρίου 2022.
15. ↑  «Somalia: Join campaign trail, PM Roble tells Farmaajo». *Garowe Online* (στα Αγγλικά). Ανακτήθηκε στις 28 Δεκεμβρίου 2021.
16. ↑  «Somalia's leaders agree to hold delayed election by February 25». *www.aljazeera.com* (στα Αγγλικά). Ανακτήθηκε στις 10 Ιανουαρίου 2022.